VLÁDA  SLOVENSKEJ REPUBLIKY

Návrh

UZNESENIE VLÁDY SLOVENSKEJ REPUBLIKY

č. .......
z  .................................. 2014

k  návrhu na odvolanie vyhlásenia Slovenskej republiky o neuplatňovaní dodatkov CUI, APTU a ATMF k dohovoru COTIF v znení protokolu 1999 

Číslo materiálu:		
Predkladateľ:	minister dopravy, výstavby a regionálneho rozvoja Slovenskej republiky	
Vláda

A.  súhlasí 
A.1. 	s návrhom na odvolanie vyhlásenia Slovenskej republiky o neuplatňovaní dodatkov CUI, APTU a ATMF k dohovoru COTIF v znení protokolu 1999 
(ďalej len „odvolanie vyhlásenia Slovenskej republiky k dohovoru COTIF“):
„Vzhľadom na to, že Slovenská republika uložila 31. januára 2007 nasledovné vyhlásenie „Do záverov diskusie týkajúcej sa pristúpenia Spoločenstva ku COTIF, Slovenská republika nebude uplatňovať tieto dodatky COTIF:
-	Jednotné právne predpisy pre zmluvy o využívaní železničnej infraštruktúry v medzinárodnej železničnej preprave (CUI – dodatok E k dohovoru),
-	Jednotné právne predpisy pre vyhlásenie záväzných technických noriem a prijatie jednotných právnych predpisov pre železničný materiál určený na používanie 
v medzinárodnej preprave (APTU - dodatok F k dohovoru),
-	Jednotné právne predpisy pre technické schvaľovanie železničného materiálu používaného v medzinárodnej doprave (ATMF – dodatok G k dohovoru).“;
Vzhľadom na to, že nadobudla platnosť „Dohoda medzi Európskou úniou a Medzištátnou organizáciou pre medzinárodnú železničnú prepravu o pristúpení Európskej únie 
k Dohovoru o medzinárodnej železničnej preprave (COTIF) z 9. mája 1980 v znení protokolu z 3. júna 1999“ (The Agreement between Intergovernmental Organisation for International Carriage by Rail and the European Union on the Accession of the European Union 
to the Convention concerning International Carriage by Rail (COTIF) of 9 May 1980, 
as amended by the Vilnius Protocol of 3 June 1999), ktorá bola podpísaná v Berne 
dňa 23. júna 2011; 
JA, Andrej Kiska, prezident Slovenskej republiky, odvolávam vyššie uvedené vyhlásenie notifikované Slovenskou republikou.“;

Uznesenie vlády SR číslo		strana 1

B. odporúča
prezidentovi Slovenskej republiky
B.1.	podpísať odvolanie vyhlásenia Slovenskej republiky k dohovoru COTIF 
po vyslovení súhlasu Národnej rady Slovenskej republiky;
Národnej rade Slovenskej republiky
B.2.	vysloviť súhlas s odvolaním vyhlásenia Slovenskej republiky k dohovoru COTIF;

C. poveruje
predsedu vlády Slovenskej republiky
C.1.	predložiť odvolanie vyhlásenia Slovenskej republiky k dohovoru COTIF 
na vyslovenie súhlasu Národnej rade Slovenskej republiky,
ministra dopravy, výstavby a regionálneho rozvoja Slovenskej republiky
C.2.	odôvodniť návrh na vyslovenie súhlasu s odvolaním vyhlásenia Slovenskej republiky k dohovoru COTIF v Národnej rade Slovenskej republiky;

D. ukladá 

ministrovi dopravy, výstavby a regionálneho rozvoja Slovenskej republiky

D.1.	požiadať podpredsedu vlády a ministra zahraničných vecí a európskych záležitostí Slovenskej republiky o vykonanie príslušných opatrení spojených s nadobudnutím platnosti odvolania vyhlásenia Slovenskej republiky k dohovoru COTIF 
pre Slovenskú republiku,
D.2.	požiadať podpredsedu vlády a ministra zahraničných vecí a európskych záležitostí Slovenskej republiky o zabezpečenie uverejnenia odvolania vyhlásenia Slovenskej republiky k dohovoru COTIF v Zbierke zákonov Slovenskej republiky.

Vykonajú: 	predseda vlády SR
                 	podpredseda vlády a minister zahraničných vecí a európskych záležitostí SR
minister dopravy, výstavby a regionálneho rozvoja SR
Na vedomie:	prezident SR
                       predseda Národnej rady SR

Uznesenie vlády SR číslo		strana 2